Recela 52 : Kusatsu (gweta)

Recela 52 : Kusatsu ~ 草津 (JA)

Recela 52 : Kusatsu ( niponavon 草津 ) tir alub-san-bareafa gweta ke sposaf gwetak vergumveltkiraf gu 53 recela ke Tōkaidō vawa ( 東海道五十三次之内, Tōkaidō Gojūsan-tsugi no uchi ), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo ( re Tokyo ) tiso kelu ke Shogun patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta ( Ukiyo-e tazuk ) tir lumkirafa gu 37 × 25 cm- ( ton Oban breviz ). Tir alub-san-toleafa ke enk ise va greelt koe Kusatsu kaatoer.

 Greelt ke Kusatsu 
Recela ke Kusatsu ( niponavon 草津宿 ) koe re Kusatsu widava ke Shiga winka tigiyir.

Bak 1843 sareon gu Hiroshige, bata recela vas 2350 irubasik koe 586 kolna don toloya gidapa is toloya gidama is 72 yorida ruldar.

Gweta ke Hiroshige va tana toloya gidama kaatoer, ton bopiceem varon fenkuyun keve vawa, lize jontik koyasik va int tilded. Diveon kabdueon, konaka teixa egadad oke mallanid. Va toloy vajayan okol is anameon yon zanisik talte ewava kozwit. Roneon toloy antiaf koyasik dem bunca moe epita ixam al mallanid.

Koe taneafa azenta, toloy balemburen epitarovak volanion mallanid. Bat talton tir fenkuyun solve ban ronon tir lumapaf is varon budeye, i ape tel ke kon kulaf koyasik oku oluik.

 Dere rupec 

 Stragela 

|style="vertical-align: top;"|

|}

Recela 52 : Kusatsu (gweta)
Recela 52 : Kusatsu  gweta)
Recela 52 : Kusatsu (gweta)